Moskva Relvapalat

Relvapalat (vene keeles Оружейная палата) on Moskvas Suure Kremli palee hoones asuv muuseum. See on üks vanimaid muuseume Moskvas ja kuulub Moskva Kremli muuseumide kompleksi.Armoury Museum. - Encyclopedia Britannica

 Kogud 
Relvapalati kogudes on enam kui 4000 eset Venemaalt, Lääne-Euroopast ning Aasiast 11. sajandist kuni 20. sajandi alguseni. Kogud koosnevad suuremalt jaolt väärisesemetest, mis sajandite jooksul on kogunenud suurvürstide ja tsaaride varakambrisse ja Moskva patriarhi valdusse. Osa esemeid on valminud Kremli töökodades, osa on kingitused välissaadikuilt. Kogusse kuuluvad tsaaride riiklikud regaalid ja muud insiigniad, tseremooniarõivastusesemed ja kroonimisrüüd, kõrgvaimulike rõivad, suur hulk Kremli töökodade käsitööliste valmistatud kuld- ja hõbeesemeid, Lääne-Euroopast pärit väärismetalltaieseid, tseremooniarelvi ja -turviseid, rikkaliku kaunistusega ehisrakmeid ja -sõidukeid.Armoury Chamber. - Moscow Kremlin Museums

 Ajaloost 
Algselt oli Relvapalat tsaari arsenal, mis asutati 1508. aastal. Enne pealinna ja õukonna üleviimist Peterburi tegeldi Relvapalatis tsaaride relvade, väärisesemete ja mitmesuguste tarbeesemete valmistamise, ostmise ja säilitamisega. Relvapalatis töötasid 16.–17. sajandil Moskoovia parimad relvasepad vennad Vjatkinid, juveliirid nagu Gavrila Ovdokimov ja maalikunstnik Simon Ušakov. 1640.–1683. aastal tegutsesid Relvapalatis töökojad, milles anti ikonograafilist ja maaliõpetust, samuti õpetati välja käsitöömeistreidSimon Ushakov. - Encyclopedia Britannica. 1700. aastal lisati Relvapalati kogusse Venemaa tsaaride kulla- ja hõbedakambri varad.

 Pildid 

 Viited 

Kategooria:Venemaa muuseumid
Kategooria:Moskva